כז' אייר תשפ"א

9.5.2021

לכבוד:

עו"ד איה מרקוביץ'

התנועה לחופש המידע

שלום רב,

הנדון: **מענה לבקשה לפי חוק חופש המידע – יציאה וחזרה מחל"ת**

מצורף בזאת קובץ אקסל עם תשובתנו ביחס לבקשתכם לפי חופש המידע:

תשובה לסעיף 1 + סעיף 3 בגיליון "חלת מעסיק יוניק"

תשובה לסעיף 2 + סעיף 4 בגיליון "חלת מעסיק לפי חודש"

תשובה לסעיף 5 בגיליונות "חלת עצמי יוניק" "חלת עצמי לפי חודש"

מספר הערות חשובות:

1. הסכום הכולל מונה כל דורש עבודה פעם אחת לתקופה, אי לכך הסכום הכולל כאשר התייחסנו לכל חודש בנפרד גבוה יותר, ומשקף מצבים שדורשי העבודה נרשמו מספר פעמים במהלך התקופה.
2. כאשר דורש עבודה מדווח על חזרתו לעבודה הוא אינו חייב לציין האם שב לאותו מעסיק. שדה זה נוסף באתר חודש מאי, והוא אינו מהווה שדה חובה.

גליון "חזרו למעסיק קודם" נותן תשובה כוללת למספר דורשי עבודה (יוניק וכולל) שדווחו על חזרתם לאותו מעסיק, נתוני החזרה בגליונות האחרים מציינים חזרה לעבודה ולא בהכרח חזרה לאותו מעסיק.

1. נתון של 1-14 תצפיות הומר ל "פחות מ15" כדי שלא לפגוע בפרטיות.
2. נתוני חזרות עפ"י ממשק נתונים שהתקבל מביטוח לאומי הם ברמת מהימנות גבוהה, וכוללים מידע על דורשי עבודה שהפסיקו לקבל קצבה מביטוח לאומי, על פי רוב בגלל חזרה לעבודה. יתכנו מקרים של הפסקת קצבה מעילות אחרות, אך הם מינוריים.

דגש נוסף- כדי למנוע ספירת חזרה לעבודה של אנשים שדווחו הן בשירות התעסוקה על חזרתם לעבודה, והן בביטוח לאומי נבדק אי דווח חזרה בחודש לפני ובחודש העוקב. במידה וקיים פער גדול יותר- יתכן שדורש עבודה יספר במניין החוזרים בשני חודשים שונים- פעם אחת חוזרים עפ"י היסק מנתוני ביטוח לאומי. ופעם שניה- חוזרים עפ"י שירות התעסוקה.

אם יש צורך בהבהרות נוספות נעמוד לרשותכם.

בברכה,

 **דידי רוזנברג**

 דובר השירות והממונה על חוק חופש המידע